Ure

Ure er en elv i North Yorkshire i England. Den har sitt utspring i Penninene, renner gjennom nasjonalparken Yorkshire Dales, og går over i Ouse (Yorkshire) nær Boroughbridge, mellom Ripon og York. Blant bielver finner man Swale og Skell. Elven renner blant annet gjennom Wensleydale, som tidligere het Yoredale etter elven.

Overgangen til Ouse blir noen ganger regnet som starten på en ny elv, med Ure som en bielv, men oftest regnes det som et navneskifte på samme elv.

 Etymologi 
De eldste nedtegnelser av navnet på elven er Earp fra rundt 1025, antagelig en feil for Ear Ƿ, hvor Ƿ representerer den angelsaksiske bokstaven wynn eller «w», som står for wæter, «vann».Smith, A.H. (1962): The Place-names of the West Riding of Yorkshire 7. Cambridge University Press. s. 140–141. Ved 1140 er det nedtegnet som Jor, derav navnet på klosteret Jervaulx Abbey (hvor Jervaulx synes å være en fransk oversettelse av Jorvale, det vil si Uredale / Yoredale),Ekwall, Eilert (1960 ): The Concise Oxford Dictionary of English Place-names, s. 268. og litt senere som Yore. I tudortiden benyttet fortidsminnegranskerne John Leland og William Camden den moderne formen av navnet., Pontefract, Ella (1936): Wensleydale, London: J.M. Dent & Sons

Navnets betydning er antagelig «sterk /rask elv».Watts, Victor, red. (2010): «Ure» i: The Cambridge Dictionary of English Place-Names, Cambridge University Press, ISBN 978 0 521 16855 7 Det er basert på antagelsen av at det brytoniske navnet på elven var Isurā ettersom det romerske navnet for Aldborough var Isurium; intervokalisk «s» er kjent for å ha gått tapt i brytonisk fra en tidlig dato. Denne forklaringen forbinder navnet på elven med det indoeuropeisk rotordet is- i betydningen «sterk» og tilsvarer navnene på elvene Isar i Tyskland og Isère i Frankrike.

 Løp 
Det første stedet av betydning elven passerer er nasjonalparksenteret ved Hawes. Noen kilometer lenger øst renner den gjennom Aysgarth-fallene, en foss med tre fall. Den passerer så Middleham Castle og ruinene av Jervaulx Abbey. Elven renner så gjennom landsbyen Masham og forbi Marmion Tower i West Tanfield og Norton Conyers.

Ure renner så gjennom Ripon og forbi Newby Hall og fornminnet Devil's Arrows. Rett vest for Boroughbridge er A1 ført på en bro over elven. Øst for byen renner Swale inn i Ure, og omkring en mil lenger ned, ved Cuddy Shaw Reach nær Linton-on-Ouse, skifter den navn til Ouse.

 Referanser 

 Eksterne lenker 

 «River Ure» , Yorkshire Dales Rivers Trust
 «River Ure Fishing», Yorkshire Dales Fly Fishing
 «Ure Navigation», Canal & River Trust

Kategori:Elver i North Yorkshire
Kategori:Yorkshire Dales
Kategori:Humbers vassdragsområde